ODPIKAJMO NASILJE



Odpikajmo nasilje je kampanja RTV Slovenija, ki se bori proti medvrstniškemu nasilju. Njen zaščitni znak so štiri pike, ki pomenijo štiri zaveze proti nasilju nad vrstniki:

**– Nasilja ne podpiram in pri tem ne sodelujem.**

**– Ko opazim medvrstniško nasilje, o tem spregovorim.**

**– Nikogar namerno ne izključujem, vsak je pomemben.**

**– Skupaj lahko odpikamo nasilje.**

 Kampanja nagovarja tako otroke kot odrasle, cilja pa predvsem na opazovalce in jih spodbuja, da jasno in glasno povedo, da nasilja ne podpirajo. Kampanja bo potekala med 8. in 22. marcem 2025.

V podporo kampanji so na RTV Slovenija pripravili [posebno stran](https://www.rtvslo.si/odpikajmo-nasilje/) kjer najdete arhiv oddaj in drugih medijskih vsebin za otroke in odrasle na temo medvrstniškega nasilje. Največjo podporo kampanji pa lahko izkažete tako, da si na dlan narišete te **štiri pike,** ki so lahko katere koli barve.

Kampanjo podpira Ministrstvo za vzgojo in izobraževanje, Ministrstvo za digitalno preobrazbo, Zavod RS za šolstvo, Društvo psihologov Slovenije…

Vabljeni, da se pridružite kampanji in da skupaj Odpikajmo nasilje!